ལས་དོན་གལ་ཆེན་ཞིག་གི་དབང་གིས།ཉིན་འགའ་ཞིག་རིང་རམ་ལོ་ཆེན་གྲོང་རྡལ་འདི་ནས་ས་ཆ་ག་གེ་མོ་ཞིག་ལ་ངེས་པར་ཐོན་དགོས་པའི་བརྡ་སྦྱོར་འབྱོར་བྱུང་།ཁོ་སོང་རྗེས།སློབ་གླིང་འདིར་ཆེས་ཁེར་རྐྱང་གི་བདག་དང་འདྲ་བར།སོ་ར་བྷ་ལཱ་ཡང་རང་ཁྱིམ་དུ་ཁེར་སྡུག་གི་གདུང་བས་གཟིར་ཞིང་ཡོད།དེ་ཡང་གཟའ་ཟླ་བའི་ཉིན་ཞིག་ཡིན་པ་ད་ལྟ་ད་དུང་ཡང་ངས་ཡིད་ལ་གསལ་བོར་དྲན་གྱི་འདུགནངས་སྔ་མོ་ནས་སྨུག་སྤྲིན་ཟ་ཟི་འཐིབས་ནས་གནམ་ངོ་ཡོངས་སུ་རུབ་ཅིང་།ཞོགས་པའི་ཆུ་ཚོད་བཅུ་བའི་སྟེང་སྦྲང་ཆར་ཟམ་ཟིམ་འབབ་འགོ་ཚུགས།གནམ་གཤིས་གནས་སྟངས་ལ་གཞིགས་ནས།ང་ཚོའི་སློབ་གཙོས་ཞོགས་པ་སྔ་མོ་ནས་སློབ་གསེང་བཏང་བྱུང་།